ddrg/super_eurlex huggingface dataset:
ODLOČBA KOMISIJE

z dne 10. januarja 1996

o določitvi pogojev za vpis in registracijo kopitarjev v rodovniške knjige za pleme

(Besedilo velja za EGP)

(96/78/ES)

KOMISIJA EVROPSKIH SKUPNOSTI JE

od upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/427/EGS z dne 26. junija 1990 o zootehniških in genealoških pogojih, ki urejajo promet s kopitarji znotraj Skupnosti 1, in zlasti člena 4(2)(b) Direktive,

ker naj bi bila po členu 4(2)(b) Direktive 90/427/EGS vzpostavljena usklajena merila za vpis kopitarjev v rodovniške knjige;

ker je zato treba določiti merila za vpis kopitarjev v rodovniške knjige za pleme;

ker morajo biti pred vpisom v rodovniško knjigo izpolnjeni natančno določeni pogoji glede linij in rodov ter identifikacije;

ker naj bi bila rodovniška knjiga razdeljena na različne dele in razdelke tako, da nekateri tipi živali ne bi bili izključeni;

ker so ukrepi, predvideni s to odločbo, v skladu z mnenjem Stalnega odbora za zootehniko,

SPREJELA NASLEDNJO ODLOČBO:

Člen 1

1. Za vpis v glavni del rodovniške knjige za svojo pasmo morajo registrirani kopitarji:

- izvirati od staršev, ki so bili vpisani v glavni del rodovniške knjige iste pasme, in imeti poreklo, določeno v skladu s pravili te rodovniške knjige,

- biti kot žrebeta identificirani pred odstavitvijo v skladu s pravili te rodovniške knjige, ki mora zahtevati najmanj potrdilo o pripustu.

2. Z odstopanjem od prve alinee odstavka 1 se lahko žival vpiše v glavni del rodovniške knjige za uporabo v programu križanja, ki ga v skladu s pravili te rodovniške knjige sprejme organizacija ali združenje. V programu križanja je treba navesti pasme, katerih uporaba je dovoljena.

Člen 2

1. Glavni del rodovniške knjige se lahko razdeli v skladu s številko 3(b) pete alinee Priloge k Odločbi Komisije 92/353/EGS 2 o določitvi meril za priznanje ali odobritev organizacij in združenj, ki vodijo ali vzpostavijo rodovniške knjige za registrirane kopitarje, na več razdelkov glede na lastnosti živali. V enega teh razdelkov se smejo vpisati samo kopitarji, ki izpolnjujejo merila iz člena 1.

2. Če je glavni del rodovniške knjige razdeljen v več razdelkov, se žival iz druge rodovniške knjige vpiše v razdelek rodovniške knjige, za katerega izpolnjuje merila.

Člen 3

1. Organizacija ali združenje, ki vodi rodovniško knjigo, lahko odloči, da se žival, ki ne izpolnjuje meril iz člena 1, lahko vpiše v dodatni del te rodovniške knjige. Žival mora izpolnjevati naslednje zahteve:

- biti mora identificirana v skladu s pravili rodovniške knjige,

- ocenjene morajo biti njene osnovne pasemske značilnosti,

- izkazati mora minimalne delovne sposobnosti, kakor je določeno s pravili rodovniške knjige.

2. Organizacija ali združenje naj bi določila pravila, ki omogočajo, da se potomci takih živali vpišejo v glavni del rodovniške knjige.

Člen 4

Ta odločba je naslovljena na države članice.

V Bruslju, 10. januarja 1996

Za Komisijo

Franz FISCHLER

Član Komisije

1 UL L 224, 18.8.1990, str. 55.

2 UL L 192, 11.7.1992, str. 63.
Odločba Komisije

z dne 29. januarja 1996

o spremembi Odločbe 94/86/ES o začasnem seznamu tretjih držav, iz katerih države članice odobrijo uvoz divjačine

(Besedilo velja za EGP)

(96/137/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/45/EGS z dne 16. junija 1992 o javnozdravstvenih problemih in problemih zdravstvenega varstva živali v zvezi z uplenitvijo divjadi in dajanjem na trg mesa divjadi [1], kakor je bila nazadnje spremenjena z Aktom o pristopu Avstrije, Finske in Švedske in zlasti člena 16(2) in (3) Direktive,

ker je bil z Odločbo Komisije 94/86/ES [2] sestavljen začasni seznam tretjih držav, iz katerih je odobren uvoz divjačine;

ker je treba prilagoditi Odločbo 94/86/ES, da se upoštevajo spremembe v zakonodaji Skupnosti, ki je v njej navedena;

ker je Tunizija poslala dodatna pisna zagotovila; ker je pregled teh zagotovil pokazal, da ta država izpolnjuje zahteve Skupnosti;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Del I Priloge k Odločbi 94/86/ES se nadomesti:

"DEL I Seznam držav, iz katerih države članice odobrijo uvoz mesa pernate divjadi:

- seznam tretjih držav iz Odločbe Komisije 94/85/ES [3], iz katerih države članice odobrijo uvoz svežega perutninskega mesa,

- Grenlandija,

- Tunizija."

Člen 2

Ta odločba je naslovljena na države članice.

V Bruslju, 29. januarja 1996.

Za Komisijo

Franz Fischler

Član Komisije

[1] UL L 268, 14.9.1992, str. 35.

[2] UL L 44, 17.2.1994, str. 33.

[3] UL L 44, 17.2.1994, str. 31.

--------------------------------------------------
Sklep Sveta

z dne 16. septembra 1996

o začasni uporabi nekaterih sporazumov med Evropsko skupnostjo in nekaterimi tretjimi državami o trgovini s tekstilnimi izdelki (Kirgizijo, Litvo, Tadžikistanom, Turkmenistanom)

(96/594/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe v zvezi s prvim stavkom člena 228(2) Pogodbe,

ob upoštevanju predloga Komisije,

ker so se dvostranski sporazumi o trgovini s tekstilnimi izdelki, v nadaljevanju "osnovni sporazumi", uskladili s pogajanji s Kirgizijo, Litvo, Tadžikistanom in Turkmenistanom in se v skladu s Sklepom Sveta 94/277/ES z dne 20. decembra 1993 [1] začasno uporabljajo;

ker je bil osnovni sporazum z Litvo potrjen s Sklepom Sveta 94/978/ES z dne 19. decembra 1994 [2] in je začel veljati 1. januarja 1995;

ker je Komisija v imenu Skupnosti s pogajanji uskladila dvostranske sporazume v obliki izmenjave pisem o spremembi osnovnih sporazumov z zgoraj navedenimi državami z namenom, da se upošteva pristop Avstrije, Finske in Švedske k Evropski uniji; ker je treba s pogajanji usklajene sporazume začasno uporabljati od 1. januarja 1995 do uradnega dokončanja postopkov, potrebnih za njihovo sklenitev, pod pogojem vzajemne začasne uporabe s strani zadevnih držav,

SKLENIL:

Člen 1

Dvostranski sporazumi v obliki izmenjave pisem o spremembi obstoječih dvostranskih sporazumov, dogovorov in protokolov o trgovini s tekstilnimi izdelki z nekaterimi tretjimi državami da se upošteva pristope Republike Avstrije, Republike Finske in Kraljevine Švedske k Evropski uniji, ki so bili sklenjeni med Evropsko skupnostjo na eni strani in zadevnimi tretjimi državami na drugi strani, navedenimi v Prilogi k tem sklepu, se začasno uporabljajo od 1. januarja 1995 do njihove uradne sklenitve, pod pogojem vzajemne začasne uporabe s strani držav partneric.

Člen 2

Besedila parafiranih sporazumov so priložena temu sklepu.

V Bruslju, 16. septembra 1996

Za Svet

Predsednik

I. Yates

[1] UL L 123, 17.5.1994, str. 1.

[2] UL L 375, 31.12.1994, str. 1.

--------------------------------------------------

PRILOGA

Seznam držav

Kirgizija

Litva

Tadžikistan

Turkmenistan

--------------------------------------------------
Odločba Komisije

z dne 17. oktobra 1996

o izvajanju člena 2 Direktive Sveta 77/311/EGS z dne 29. marca 1977 o približevanju zakonodaje držav članic o ravni hrupa, ki ga zaznajo vozniki kmetijskih ali gozdarskih traktorjev na kolesih

(Besedilo velja za EGP)

(96/627/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 77/311/EGS z dne 29. marca 1977 o približevanju zakonodaje držav članic o ravni hrupa, ki ga zaznajo vozniki kmetijskih ali gozdarskih traktorjev na kolesih [1], in zlasti člena 2 Direktive,

ob upoštevanju Direktive Sveta 74/150/EGS z dne 4. marca 1974 o približevanju zakonodaje držav članic o homologaciji kmetijskih ali gozdarskih traktorjev na kolesih [2] in zlasti člena 13 Direktive,

ker je treba določiti datum konca prehodnega obdobja, določenega z Direktivo 77/311/EGS, tako da začnejo veljati omejitve, določene v členu 2(1) te direktive, za stopnjo hrupa, ki ga zaznava voznik;

ker je to potrebno za oblikovanje stabilnega in predvidljivega zakonskega okvira ter za zagotovitev uporabe enotnih mejnih vrednosti hrupa v vseh državah članicah;

ker so ukrepi, določeni v tej odločbi, skladni z mnenjem Odbora za prilagajanje tehničnemu napredku direktiv za odstranjevanje tehničnih ovir v trgovini na področju kmetijskih in gozdarskih traktorjev,

SPREJELA NASLEDNJO ODLOČBO:

Člen 1

Prehodno obdobje iz člena 2(1) in (2) Direktive 77/311/EGS se izteče 1. oktobra 1999.

Člen 2

Države članice sprejmejo predpise, potrebne za uskladitev s to odločbo, najpozneje do 30. septembra 1999. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 17. oktobra 1996

Za Komisijo

Franz Fischler

Član Komisije

[1] UL L 105, 28.4.1977, str. 2.

[2] UL L 84, 28.3.1974, str. 10.

--------------------------------------------------
Sklep Sveta

z dne 14. maja 1996

o sklenitvi Sporazuma o sodelovanju med Evropsko skupnostjo in Socialistično republiko Vietnam

(96/351/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 113 in 130y, v povezavi s prvim stavkom člena 228(2) in prvim pododstavkom člena 228(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker politika Skupnosti v skladu s členom 130u Pogodbe na področju razvojnega sodelovanja pospešuje trajnostni gospodarski in socialni razvoj držav v razvoju, njihovo enakomerno in postopno vključevanje v svetovno gospodarstvo ter boj proti revščini v teh državah;

ker naj bi Skupnost za dosego svojih ciljev na področju zunanjih odnosov potrdila Sporazum o sodelovanju med Evropsko skupnostjo in Socialistično republiko Vietnam,

SKLENIL:

Člen 1

V imenu Skupnosti se potrdi Sporazum o sodelovanju med Evropsko skupnostjo in Socialistično republiko Vietnam.

Besedilo tega sporazuma je priloženo temu sklepu.

Člen 2

Predsednik Sveta v imenu Skupnosti da uradno obvestilo, predvideno v členu 20 Sporazuma.

Člen 3

V Skupni komisiji, predvideni v členu 14 Sporazuma, Skupnost zastopa Komisija, ki ji pomagajo predstavniki držav članic.

Člen 4

Ta sklep se objavi v Uradnem listu Evropskih skupnosti.

V Bruslju, 14. maja 1996

Za Svet

Predsednik

E. Guzzanti

[1] UL C 12, 17.1.1996, str. 4.

[2] UL C 47, 19.2.1996, str. 25.
Sklep Sveta

z dne 26. februarja 1996

o spremembah Sklepa 91/115/EGS o ustanovitvi Odbora za monetarno, finančno in plačilno-bilančno statistiko

(96/174/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju osnutka sklepa, ki ga je predložila Komisija [1],

ob upoštevanju mnenja Evropskega parlamenta [2],

ob upoštevanju mnenja Evropskega monetarnega inštituta [3],

ker po členu 109f Pogodbe o ustanovitvi Evropske skupnosti in člena 2 Protokola o statutu Evropskega monetarnega inštituta (EMI) slednji prispeva k uresničevanju nujnih pogojev za prehod v tretjo fazo ekonomske in monetarne unije, s krepitvijo koordinacije denarnih politik zaradi zagotovitve stabilnosti cen, izvajajoč priprave, ki so potrebne za ustanovitev Evropskega sistema centralnih bank (ESCB), vodenje enotne monetarne politike in oblikovanje enotne valute v tretji fazi, ter nadzirajoč razvoj ECU;

ker po členu 109f(3) Pogodbe o ustanovitvi Evropske skupnosti EMI najpozneje do 31. decembra 1996 določi regulativni, organizacijski in logistični okvir, ki ga ESCB potrebuje za opravljanje svojih nalog v tretji fazi ekonomske in monetarne unije, vključujoč, kadar je to potrebno, usklajevanje pravil in običajnih postopkov glede zbiranja, urejanja in razpošiljanja statističnih podatkov s področij v njegovi pristojnosti;

ker po členu 5 Statuta ESCB Evropska centralna banka (ECB) ob pomoči nacionalnih centralnih bank zbira potrebne statistične podatke in sodeluje s Komisijo; ker je zaradi tega treba v drugi fazi pripraviti ustrezno sodelovanje v okviru uresničevanja ekonomske in monetarne unije;

ker je v skladu s tem treba spremeniti Sklep 91/115/EGS [4],

SKLENIL:

Edini člen

Sklep 91/115/EGS se spremeni kakor sledi:

1. Vstavi se naslednji člen:

"Člen 3a

Na svojo lastno pobudo odbor lahko izrazi svoje mnenje o vsakem vprašanju v zvezi s temi statističnimi podatki, ki so skupnega pomena za Komisijo in državne statistične organe na eni strani ter Evropski monetarni inštitut (EMI) in nacionalne centralne banke na drugi. Pri izvajanju svojih nalog odbor poda svoje mnenje vsem zainteresiranim strankam.";

2. Člen 4 se nadomesti z naslednjim:

"Člen 4

Odbor je sestavljen iz enega, dveh ali treh predstavnikov vsake države članice, prihajajočih iz ustanov, ki se ukvarjajo pretežno z monetarno, finančno in plačilnobilančno statistiko, ter največ treh predstavnikov Komisije in največ treh predstavnikov EMI. Poleg teh se lahko en predstavnik Monetarnega odbora udeležuje sej kot opazovalec. Vsaka država članica, Komisija in EMI imajo po en glas.

Predstavniki drugih organizacij, pa tudi vsaka oseba, ki lahko prispeva k razpravi, se lahko po odločitvi obora, udeleži njegovih sej.";

3. Člen 5 se nadomesti z naslednjim:

"Člen 5

Odbor izvoli svojega predsednika na podlagi podrobnih pravil, določenih v njegovem poslovniku."

V Bruslju, 26. februarja 1996.

Za Svet

Predsednik

S. Agnelli

[1] UL C 359, 16.12.1994, str. 10.

[2] UL C 269, 16.10.1995, str. 198.

[3] UL C 397, 31.12.1994, str. 52.

[4] Mnenje, dano 16. januarja 1995.
Sklep Sveta

z dne 23. januarja 1995

o skupnem stališču Sveta na podlagi člena J.2 Pogodbe o Evropski uniji o podaljšanju začasnega prenehanja nekaterih omejitev v trgovanju z Zvezno republiko Jugoslavijo (Srbija in Črna gora)

(95/11/SZVP)

SVET EVROPSKE UNIJE JE

ob upoštevanju Pogodbe o Evropski uniji in zlasti člena J.2 Pogodbe,

ob upoštevanju Resolucij 943 (1994) in 970 (1995), ki ju je Varnostni svet Združenih narodov sprejel 23. septembra 1994 in 12. januarja 1995,

SKLENIL:

Člen 1

V skladu z Resolucijama 943 (1994) in 970 (1995), ki ju je Varnostni svet Združenih narodov sprejel 23. septembra 1994 in 12. januarja 1995, se podaljša začasno prenehanje nekaterih omejitev v trgovanju z Zvezno republiko Jugoslavijo (Srbija in Črna gora).

Člen 2

Ta sklep se objavi v Uradnem listu.

V Bruslju, 23. januarja 1995

Za Svet

Predsednik

A. Juppé
Odločba Komisije

z dne 20. februarja 1995

o seznamu obratov v Nekdanji jugoslovanski republiki Makedoniji, odobrenih za uvoz svežega mesa v Skupnost

(Besedilo velja za EGP)

(95/45/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti členov 4(1) in 18(1)(a) in (b) Direktive,

ker obrati v tretjih državah ne morejo biti odobreni za izvoz svežega mesa v Skupnost, če ne izpolnjujejo splošnih in posebnih pogojev, določenih v navedeni direktivi;

ker je Nekdanja jugoslovanska republika Makedonija v skladu s členom 4(3) Direktive 72/462/EGS posredovala seznam obratov, odobrenih za izvoz v Skupnost;

ker so pregledi Skupnosti na kraju samem pokazali, da so higienski standardi teh obratov zadovoljivi in se lahko zato vpišejo na prvi seznam obratov, iz katerih se lahko odobri uvoz svežega mesa, sestavljen v skladu s členom 4(1) navedene direktive;

ker za uvoz svežega mesa iz obratov s seznama v Prilogi k tej direktivi še naprej veljajo že določeni predpisi, splošne določbe Pogodbe in zlasti drugi veterinarski predpisi Skupnosti, predvsem glede varovanje zdravja;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Obratom v Nekdanji jugoslovanski republiki Makedoniji, navedenim v Prilogi, se odobri izvoz svežega mesa v Skupnost.

2. Za uvoz iz navedenih obratov še vedno veljajo drugje določeni veterinarski predpisi Skupnosti in zlasti tisti, ki se nanašajo na varovanje zdravja.

Člen 2

Ta odločba je naslovljena na države članice.

V Bruslju, 20. februarja 1995

Za Komisijo

Franz Fischler

Član Komisije

[1] UL L 302, 31.12.1972, str. 28.

--------------------------------------------------

PRILOGA

SEZNAM OBRATOV

Št. odobritve | Obrat/naslov | Vrsta | PO |

KL | RZ | HL | C | O/K | S | MK |

1 | KOKO "GODEL" AD, Skopje | × | | | | × | | |

2 | AD ZIK "KUMANOVO", Kumanovo | × | | | | × | | | |

3 | KLANICA "KOMERC", Prilep | × | | | | × | | | |

4 | AD ZIK "CRVENA ZVEZDA" DOO Klanica so ladilnik, Stip | × | | | | × | | | |

5 | ADMS ZIK "STRUMICA" DOO "Mosa Pijade", Strumica | × | | | | × | | | |

6 | OP "GORNI POLOG", Gostivar | × | | | | × | | | |

7 | DOO "STOKOKOMERC", Bitola | × | | | | × | | | |

9 | AD "MALINA", Kriva Palanka | × | | | | × | | | |

--------------------------------------------------
Sklep sveta

z dne 18. decembra 1995

o sklenitvi Sporazuma med Evropsko skupnostjo in Republiko Kolumbijo o predhodnih sestavinah in kemijskih snoveh, ki se pogosto uporabljajo v nedovoljeni proizvodnji prepovedanih drog ali psihotropnih snovi

(95/568/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe v povezavi s prvim stavkom člena 228(2) in člena 228(4) Pogodbe,

ob upoštevanju priporočila Komisije,

ker je 25. septembra 1995 Svet pooblastil Komisijo, da v imenu Skupnosti s pogajanji uskladi sporazume o nadzoru nad predhodnimi sestavinami in kemijskimi snovmi z državami članicami Organizacije ameriških držav in prednostno z državami članicami Kartagenskega sporazuma; ker je Komisija na podlagi tega pooblastila dne 13. novembra 1995 zaključila pogajanja z Republiko Kolumbijo;

ker je primerno, da se odobri Sporazum med Evropsko skupnostjo in Republiko Kolumbijo o predhodnih sestavinah in kemijskih snoveh, ki se pogosto uporabljajo v nedovoljeni proizvodnji prepovedanih drog ali psihotropnih snovi;

ker je primerno, da Svet pooblasti Komisijo, ob posvetovanju s posebnim odborom, ki ga imenuje Svet, da v imenu Skupnosti odobri spremembe, če Sporazum predvideva, da jih sprejme Mešana skupina za spremljanje; ker mora biti takšno pooblastilo omejeno na spremembe prilog k Sporazumu, kolikor se nanašajo na snovi, ki jih že pokriva zakonodaja Skupnosti o predhodnih sestavinah in kemijskih snoveh,

SKLENIL:

Člen 1

Sporazum med Evropsko skupnostjo in Republiko Kolumbijo o predhodnih sestavinah in kemijskih snoveh, ki se pogosto uporabljajo v nedovoljeni proizvodnji prepovedanih drog ali psihotropnih snovi, se odobri v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta je pooblaščen za imenovanje osebe, ki ima pooblastila za podpis Sporazuma.

Člen 3

Predsednik Sveta v imenu Skupnosti deponira listino, predvideno v členu 12 Sporazuma [1].

Člen 4

1. Skupnost v Mešani skupini za spremljanje, predvideni v členu 9 Sporazuma, zastopa Komisija, ki ji pomagajo predstavniki držav članic.

2. Komisija je pooblaščena, da v imenu Skupnosti odobri spremembe prilog k Sporazumu, ki jih sprejme Mešana skupina za spremljanje v skladu s postopkom, določenim v členu 10 Sporazuma.

Komisiji pri opravljanju te naloge pomaga posebni odbor, ki ga imenuje Svet in je odgovoren za določitev skupnega stališča.

3. Pooblastilo iz odstavka 2 je omejeno na tiste snovi, ki jih že pokriva ustrezna zakonodaja Skupnosti o predhodnih sestavinah za prepovedane droge in kemijskih snoveh.

Člen 5

Ta sklep se objavi v Uradnem listu Evropskih skupnosti.

V Bruslju, 18. decembra 1995

Za Svet

Predsednik

J. Borrell Fontelles

[1] Datum začetka veljavnosti Sporazuma objavi generalni sekretariat Sveta v Uradnem listu Evropskih skupnosti.

--------------------------------------------------
Sklep Komisije

z dne 4. oktobra 1995

o sklenitvi v imenu Evropske skupnosti za premog in jeklo in Evropske skupnosti za atomsko energijo Začasnega sporazuma o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Rusko federacijo na drugi strani

(95/415/Euratom, ESPJ)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za premog in jeklo in zlasti prvega odstavka člena 95 Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ker je, dokler ne začne veljati Sporazum o partnerstvu in sodelovanju, podpisan na Krfu 24. junija 1994, treba odobriti Začasni sporazum o trgovini in trgovinskih zadevah, podpisan v Bruslju 17. julija 1995, med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Rusko federacijo na drugi strani;

ker je odobritev Začasnega sporazuma nujna za doseganje ciljev Skupnosti iz členov 2 in 3 Pogodbe o ustanovitvi Evropske skupnosti za premog in jeklo in ker Pogodba ne ureja vseh primerov tega sklepa;

po posvetovanju s posvetovalnim odborom ESPJ in po pridobitvi soglasja Sveta,

SKLENILA:

Člen 1

Začasni sporazum o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Rusko federacijo na drugi strani se z dvema protokoloma in izjavami odobri v imenu Evropske skupnosti za premog in jeklo in Evropske skupnosti za atomsko energijo.

Ta besedila so priložena temu sklepu.

Člen 2

Predsednik Komisije da v imenu Evropske skupnosti za premog in jeklo ter Evropske skupnosti za atomsko energijo uradno obvestilo, predvideno v členu 35 Začasnega sporazuma.

V Bruslju, 4. oktobra 1995

Za Komisijo

Jacques Santer

Predsednik

--------------------------------------------------
Sklep Sveta

z dne 18. septembra 1995

o pristopu Skupnosti k Sporazumu o ustanovitvi Komisije za tuna v Indijskem oceanu

(95/399/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 Pogodbe skupaj s prvim stavkom člena 228(2) in prvim pododstavkom člena 228(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je Skupnost podpisala Konvencijo Združenih narodov o pomorskem pravu, ki od vseh članov mednarodne skupnosti zahteva, da sodelujejo pri ohranjanju in upravljanju morskih bioloških virov;

ker je v primeru morskega ribolova Skupnost odgovorna za sprejetje ukrepov za ohranitev in upravljanje ribolovnih virov ter sklenitev s tem povezanih pogodbenih dogovorov s tretjimi državami in mednarodnimi organizacijami;

ker je Skupnost v ta namen sodelovala pri mednarodnih pogajanjih, ki so dosegla vrhunec z odobritvijo Sporazuma Organizacije Združenih narodov za prehrano in kmetijstvo o ustanovitvi Komisije za tuna v Indijskem oceanu;

ker ta sporazum predstavlja koristen okvir za krepitev mednarodnega sodelovanja za namen ohranitve in razumne uporabe tuna iz Indijskega oceana ter sorodnih vrst;

ker ribiči Skupnosti sodelujejo pri ribolovu teh vrst v Indijskem oceanu; ker je v interesu Skupnosti, da pristopi k navedenemu sporazumu,

SKLENIL:

Člen 1

Sporazum o ustanovitvi Komisije za tuna iz Indijskega oceana se odobri v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta v imenu Skupnosti deponira listino o sprejetju v skladu s členom XVII(1) Sporazuma.

V Bruslju, 18. septembra 1995

Za Svet

Predsednik

P. Solbes Mira

[1] UL C 109, 1.5.1995, str. 277.

--------------------------------------------------